Vikta wa Marseille

(alifariki Marseille, Ufaransa, 21 Julai 292 hivi) alikuwa askari wa jeshi la Roma ya Kale aliyekuwa chini ya Morisi MtakatifuHenry Wace, A Dictionary of Christian Biography, Literature, Sects and Doctrines (1880), 439..

Kufuatana na mapokeo ya karne ya 4 kikosi chake kilijumlisha wanajeshi Waafrika kutoka Misri ya kusini na Nubia waliotumwa Ulaya wakati wa Kaisari Maximiano wa Roma. Wengi wao walikuwa Wakristo. Katika mapokeo ya sanaa ya Kikristo walichorwa kama Waafrika weusi. 

Huko Agaunum (leo Saint-Maurice-en-Valais), karibu na mto Rhone, katika eneo la Uswisi wa leo, walipewa amri ya kujiandaa kwa mapigano dhidi ya waasi na kabla ya mapigano kutoa sadaka kwa Kaisari aliyeheshimiwa kama mungu mmojawapo. Wakristo hao walikataa kutoa sadaka hiyo. Kaisari alipopata habari hii akakasirika akatoa amri kuua kila askari wa kumi katika kikosi. Wakristo walipoendelea kukataa amri ilirudiwa hatimaye karibu kikosi chote kiliuawa pamoja na kiongozi chake Morisi.

Vikta ni kati ya wachache walionusurika ila akaja kuuawa baadaye huko Marseille.

Tangu kale anaheshimiwa kama mtakatifu mfiadinihttps://www.santiebeati.it/dettaglio/63875. 

Sikukuu yake huadhimishwa tarehe ya kifodini chakeMartyrologium Romanum.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
Victor of Marseilles

Jamii:Waliozaliwa karne ya 3
Jamii:Waliofariki 292
Jamii:Wafiadini Wakristo
jamii:Watakatifu wa Misri
jamii:Watakatifu wa Ufaransa